Ангел Попов
Легенда

chitanka.info

От къде река пенлива

твоят земен път пълзи?

Облак ли в беда пролива

над усоите сълзи?

Или извори звънливи

през горите ромолят

и унесени, щастливи

чудни приказки мълвят?

Нито облак е надвиснал,

нито извор зашуртял,

в тъмна нощ куршумът писнал

и пробол сокола бял.

Първо либе Яна жали,

първо либе, млад Стоян,

бистри ручеи станали

сред хайдушкия балкан.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.